“แต้ว” สุดาพร สีสอนดี ชกเดือด! เฉือนชนะ “สหราชอาณาจักร” 3-2 การันตีเหรียญทองแดงโอลิมปิก
"แต้ว" สุดาพร สีสอนดี ชกเดือด! เฉือนชนะ "สหราชอาณาจักร" 3-2 การันตีเหรียญทองแดงโอลิมปิกมวยหญิงคนแรก ลุ้นรอบตัดเชือกพบกับ แอน แฮร์ริงตัน จากไอร์แลนด์  5 ส.ค.นี้
"แต้ว" สุดาพร สีสอนดี ชกเดือด! เฉือนชนะ "สหราชอาณาจักร" 3-2 การันตีเหรียญทองแดงโอลิมปิกมวยหญิงคนแรก ลุ้นรอบตัดเชือกพบกับ แอน แฮร์ริงตัน จากไอร์แลนด์  5 ส.ค.นี้
3 ส.ค. 2564

ผู้สื่อช่าวรายงานว่า วันนี้(3 ส.ค.) การแข่งขันมวยสากลสมัครเล่น รุ่น 60 กก. รุ่นไลต์เวต ในรอบ8 คนสุดท้าย ในมหกรรมโอลิมปิก 2020 ณ กรุงโตเกียว ประเทศญี่ปุ่น โดยสุดาพร สีสอนดี จากประเทศไทยมีโปรแกรมพบกับ แคโรไลน์ ดูบัวส์ นักชกจากสหราชอาณาจักร หลังจากที่รอบ 16 คนสุดท้ายที่ผ่านมา สุดาพร สีสอนดี ฝ่าด่าน ซิมรานจิต คาอูร์ จากอินเดียด้วยคะแนน 5-0 เสียง
โดยล่าสุดผลปรากฎว่า ‘แต้ว’ สุดาพร สีสอนดี เอาชนะ แคโรไลน์ ดูบอยส์ จากสหราชอาณาจักร ด้วยคะแนน 3 : 2  การันตีเหรียญทองแดง และเป็นนักมวยหญิงคนแรกในประวัติศาสตร์ที่มีเหรียญโอลิมปิกเกมส์ โดยรอบตัดเชือกจะพบกับ แอน แฮร์ริงตัน จากไอร์แลนด์ ในวันที่ 5 สิงหาคม